internet vaartha 201 Views
54 బంతుల్లో 108 పరుగులతో సెంచరీ
పోర్ట్‌ ఆఫ్‌ స్పెయిన్‌ : కరేబియన్‌ ప్రీమియర్‌ లీగ్‌(సిపిఎల్‌)లో వెస్టిండీస్‌ దిగ్గజం క్రిస్‌ గేల్‌ 54 బంతుల్లో 108 పరుగులు సాధించి మరో రికార్డును నమోదు చేశాడు.సిపిఎల్‌ లీగ్‌లో జమైకా తల్లవాస్‌ తరపున ఆడుతున్న క్రిస్‌గేల్‌ ఈ అరుదైన ఘనతను సాధించాడు.కాగా సోమవారం రాత్రి ట్రిన్‌బాగో నైట్‌ రైడర్స్‌,జమైకా  తెల్లవాస్‌ మధ్య క్వీన్‌ పార్క్‌ ఓవల్‌లో జరిగిన టి20 మ్యాచ్‌లో క్రిస్‌ గేల్‌ చెలరేగిపోయి ఆడాడు. కాగా ఈ మ్యాచ్‌లో ఆరంభం నుంచే బౌలర్లపై విరుచుకు పడిన క్రిస్‌గేల్‌ 11 సిక్సులు, 6 బౌండరీలతో సెంచరీ సాధించాడు.దీంతో 192 పరుగుల టార్గెట్‌తో బరిలోకి దిగిన జమైకా తల్లవాస్‌ గేల్‌ సెంచరీతో 18.2 ఓవర్లలోనే 3 వికెట్లను కోల్పోయి టార్గెట్‌ సాధించింది.కాగా ఈ సెంచరీ గేల్‌కు టి20 ఫార్మట్‌లో 18వ సెంచరీ,క్రిస్‌ గేల్‌ ఒంటి చేత్లో జట్టుకు విజయాన్ని అందించాడు. గేల్‌ స్ట్రయిక్‌ రేట్‌ ఈ మ్యాచ్‌లో 200గాఉ ఉంది. ఇతని తరువాత స్కోరు సాధించిన ఆటగాడిగా ఆండ్రూ రసెల్‌ ఉన్నాడు. కాగా 18 బంతుల్లో 24 పరుగులు సాధించాడు.
టి20 మ్యాచ్‌లంటే చెలరేగిపోయి ఆడే క్రిస్‌ గేల్‌ ఇండియన్‌ ప్రీమియర్‌ లీగ్‌లో రాయల్‌ చాలెంజర్స్‌ బెంగళూరు తరపున ఆడతున్నాడు. ఇటీవల ముగిసిన ఐపిఎల్‌ 2016లో హైదరాబాద్‌ సన్‌ రైజర్స్‌తో ఫైనల్‌లో తలపడిన బెంగళూరు రాయల్స్‌ ఛాలెంజర్స్‌ చిన్న పాటి తప్పిదాల వల్ల విజేతగా నిలువలేక పోయింది.మొదట ట్రిస్‌బాగో నైట్‌ రైడర్స్‌ తరుపున బరిలోకి దిగిన హషీం ఆమ్లా 74 పరుగులు,కోలిన్‌ మన్రో 55 పరుగులు చేసి జమైకా తెల్లవాస్‌ టార్గెట్‌ 192గా నిర్ధేశించారు.